标题：桓彦范
人物简介
桓彦范（653年—706年）字士则，唐代润州丹阳人（《旧唐书》作润州曲阿人  桓彦范像[1]。此从《新唐书》）。生于唐高宗永徽四年，卒于唐中宗神龙二年，年五十四岁。为人慷慨俊爽。少以门荫调补右翊卫，寻擢御史大夫，累迁中丞。长安中，（703年左右）为司刑少卿，屡疏请昭雪寃滥。张柬之将诛张易之等，引与定策，以为羽林将军，属以禁兵。中宗复位，以为侍中，执正敢言。未几，为武三思所谗，罢政，加特进，封扶阳郡王。寻出为濠州刺史。三思复诬其谋逆，谪徙岭外，矫制杀之。彦范著有文集三卷，《两唐书志》传于世。
其祖父桓法嗣曾任弘文馆学士。因家世关系桓彦范被调补为右翊卫。宰相狄仁杰赏识其才，推荐给武则天，累迁官为御史中丞。
武后病重，宰相张柬之谋诛张氏兄弟，桓彦范、崔玄暐、敬晖等参与策划。后诛张昌宗、张易之，迎唐中宗复位。他看唐中宗懦弱，大权由韦皇后与男宠武三思等人掌握，又上书唐中宗，劝其勿大权旁落。唐中宗不听。于是武三思集团与桓彦范等结下仇恨，武三思以五大臣诬陷韦后为由，通过唐中宗颁布诏令，将五大臣流放边疆。彦范流放贵州（今广西贵县）。据《旧唐书．桓彦范传》记载，武三思派周利贞逮捕桓彦范，“乃令左右执缚，曳于竹槎之上，肉尽至骨，然后杖杀。”
最初诛张氏兄弟时，洛州长史薛季昶向张柬之、敬晖说：“二凶虽除，产、禄犹在，去草不去根，终当复生。”，彦范不欲广杀，曰：“大事已定，彼犹机上肉耳，夫何能为！所诛已多，不可复益也。”季昶叹曰：“吾不知死所矣！”后来桓彦范被武三思所害。
新唐书《桓彦范传》
桓彦范，字士则，润州丹阳人。以门荫调右翊卫，迁司卫主簿。狄仁杰曰：“君之才，当自光大 ，毋恤于初。”厚为礼。寻擢监察御史，迁累中丞。 
长安中，为司刑少卿。张昌宗引妖人迎占，言计不轨。宋璟请穷治其奸，武后以昌宗尝自归，不许。彦范谏曰：“昌宗谬横恩，苞祸心，亻意测天命，皇神降怒，自擿其咎。推原厥情，盖防事暴之日得引首以免，未败则候时为逆。此凶诡之臣，营惑圣心。既自归露，而尚与妖人祈福禳解，则果于必成，初无悔意。今而宥之，诚恐昌宗自谓应运，天下浩然从之。父在，子称尊为逆子；君在，臣图位为逆臣。逆而不诛，社稷惧亡。请付三司考治。”不纳。时内史李峤等屡奏：“往为酷吏破家者，请皆宥雪。”依违未从。彦范复上言：“自文明后得罪，惟扬、豫、博三州不免，它可悉赦。”疏十上，卒见听。尝曰：“大理，人命所县，不可便辞诡合以自免。” 
张柬之将诛易之等，引与定策。于是，以彦范、敬晖为左、右羽林将军，属以禁兵。时中宗每北门起居，因得谒陈秘计。神龙元年正月，彦范、晖率羽林兵与将军李湛、李多祚、杨元琰、薛思行等千骑五百人讨贼。令湛、多祚就东宫迎中宗至玄武门，彦范等斩关入，士皆鼓噪，时武后处迎仙宫之集仙殿，斩易之等庑下。后闻变而起，见中宗曰：“乃汝耶？竖子诛，可还宫。”彦范进曰：“太子今不可以归！往天皇弃群臣，以爱子托陛下。今久居东宫，群臣思天皇之德，不血刃，清内难，此天意人事归李氏。臣等谨奉天意，惟陛下传位，万世不绝，天下之幸。”后乃卧，不复言。明日，中宗复位，以彦范为侍中，封谯郡公，赐实封五百户。 
上书戒帝曰： 
《诗》以《关雎》为始，言后妃者人伦之本，治乱之端也。故舜之兴以皇、英，而周之兴以任、姒。桀奔南巢，祸阶末嬉；鲁桓灭国，惑始齐姜。伏见陛下临朝视政，皇后必施帷殿上，预闻政事。臣愚谓古王者谋及妇人，皆破国亡身，倾辀继路。且以阴乘阳，违天也；以妇凌夫，违人也。违天不祥，违人不义。故《书》曰：“牝鸡之晨，惟家之索。”《易》曰：“无攸遂，在中馈。”言妇人不得预外政也。伏愿上以社稷为重，令皇后无居正殿，干外朝，深居宫掖，修阴教以辅佐天子。 
又道路籍籍，皆云胡僧慧范托浮屠法，诡惑后妃，出入禁奥，渎挠朝政。陛下尝轻骑微服，数幸其居，上下污慢，君臣亏替。臣谓兴化致治以康乂国家者，繇进善而弃恶。孔子曰：“执左道以乱政者杀，假鬼神以危人者杀。”今慧范乱政危人者也，不急诛，且有变。除恶务本，愿早裁之。 
帝孱昏，狃左右，不能有所省纳。 
俄墨敕以方士郑普思为秘书监，叶静能为国子祭酒。彦范执不可，帝曰：“要已用之，不可止。”彦范曰：“陛下始复位，制诏：‘军国皆用贞观故事。’贞观时，以魏征、虞世南、颜师古为监，以孔颖达为祭酒，如普思等方伎猥下，安足继踪前烈。臣恐物议谓陛下官不择才，以天秩加私爱。”不从。 
时武三思以迁太后衔恚，虑不利诸武，而韦后雅为帝宠畏，且三思与蒸乱，由是朋谗奇中。未几，罢彦范等政事。五月，加特进，封扶阳郡王，赐姓韦，同后属籍，锡金银、锦绣，皆以铁券恕十死，令朝朔望。寻出为洺州刺史，改濠州。王同皎谋诛三思，事泄，三思诬彦范等同逆，阴令许州司功参军郑愔上变。乃贬彦范泷州司马，敬晖崖州司马，袁恕己窦州司马，崔玄?白州司马，张柬之新州司马，悉夺勋封。三思又疏韦后隐秽，榜于道，请废之。帝震怒，三思猥曰：“此殆彦范辈为。”命御史大夫李承嘉鞫状，物色其人。承嘉即奏：“彦范、晖、柬之、恕己、玄?暴讪摇变，内托废后，而实危君。人臣无将，当伏诛。”诏有司议罪。大理丞李朝隐执奏：“彦范等未讯即诛，恐为雠家诬蔑，请遣御史按实。”卿裴谈请即诛斩，家籍没。帝业尝许以不死，遂流瀼州，禁锢终身，子弟年十六以上谪徙岭外。擢承嘉金紫光禄大夫、襄武郡公，后又赐彩五百段、锦被一。进谈刑部尚书，而贬朝隐。三思又讽节愍太子请夷彦范等三族，帝不从。三思虑五人者且复用，乃纳崔湜计，遣周利贞矫制杀之。利贞至贵州，逢彦范，即缚曳竹槎上，肉尽，杖杀之，年五十四。 
睿宗即位，彦范等并追复官爵，赐实封二百户，还其子孙，谥曰忠烈。开元六年，诏与晖、玄?、柬之、恕己勤劳王家，皆配享中宗庙庭。建中三年，复赠彦范为司徒，晖太尉，玄?太子太师，柬之司徒，恕己太子太傅。
作品选载
○论时政表 　　昔孔子论诗，以《关雎》为始，言后妃者，人伦之本，理乱之端也。故皇英降而虞道兴，任姒归而姬宗盛。桀奔南巢，祸阶妹喜；鲁桓灭国，惑以齐媛。伏见陛下每临朝听政，皇后必施帷幔坐於殿上，预闻政事。臣愚历选列辟，详求往代，帝王有与妇人谋及政者，莫不破国亡身，倾?继路。且以阴乘阳，违天也；以妇凌夫，违人也。违天不祥，违人不义。由是古人譬以牝鸡司晨，惟家之索。《易》曰：“无攸遂，在中馈。”言妇人不得预於国政也。伏愿陛下鉴古人之言，察古人之意，上以社稷为重，下以苍生在念，宜令皇后无往正殿，干预外朝，专在中宫，聿修阴教，则坤仪式固，鼎命惟永。 　　又臣闻京师喧喧，道路籍籍，皆云胡僧慧范，矫托佛教，诡惑后妃，故得出入禁闱，挠乱时政。陛下又轻骑微行，数幸其室。上下?黩，有亏尊严。臣尝闻兴化致理，必由进善；康国宁人，莫大弃恶。故孔子曰：“执左道以乱政者杀。假鬼神以危人者杀。”今慧范之罪，不殊於此也。若不急诛，必主变乱。除恶务本，去邪勿疑，实愿天聪，早加裁贬。 　　○请穷治张昌宗疏 　　微臣窃见宋?奏：张昌宗令李宏泰占，有天分及有天子气，请禁身勘当，恩敕不允者。但昌宗无德无才，谬承恩宠，自宜粉骨碎肌，以答殊造，岂得包藏祸心，有此占相？陛下以簪履恩久，不忍加刑；昌宗以逆乱罪多，自招其咎。此是皇天降怒，非唯陛下故诛，违天不祥，乞陛下裁择。 　　原其本奏，以防事败。事败即言奏讫，不败则候时为逆。此乃奸臣诡计，疑惑圣心。今果遂其所谋，陛下何忍不察？若昌宗无此占相，奏後不合更与宏泰往还。尚令修福，复拟禳厄，此则期於必遂，元无悔心。纵虽奏闻，情实难恕，此而可舍，谁其可刑？ 　　陛下党而不诛，养成其恶，臣恐更有为逆者，无人敢言。纵使昌宗元无此心，今见频遭事迫，亦当不日为乱，况复先有包藏？又昌宗经勘当已前，其心或防後，则虽有此惧，势仍倾朝。况经两度事彰，天恩并垂舍宥，昌宗自为得计，人亦以为应运，即不劳兵甲，天下皆从，万方讥之，以为陛下纵成其乱也。臣闻父在子称尊者，尚为逆子；君在臣图天分，是为逆臣。臣逆不诛，社稷其亡矣。伏请付鸾台凤阁三司考竟其罪。